DW หุ้นรายตัวกลับมาคึกคักวานนี้
การซื้อขาย DW ในวันพฤหัสบดี มีแรงซื้อขายกระจายใน DW บนหุ้นรายตัวมากขึ้น
4 ก.ย. 2558

บล.แมคควอรี เผย การซื้อขาย DW ในวันพฤหัสบดี มีแรงซื้อขายกระจายใน DWบนหุ้นรายตัวมากขึ้น โดยจากข้อมูล DW Turnover Distribution ในเว็บไซต์ www.mqwarrants.co.th ระบุว่ามูลค่าการซื้อขาย DW ที่อ้างอิงดัชนีหลักทรัพย์ ลดลงเหลือ 35.3% จากระดับ 46.3% ในวันพุธ ขณะที่กลุ่มที่มีมูลค่าการซื้อขายเพิ่มขึ้นมาได้แก่ DW บนหุ้น PTTEP ITD และ AOT โดยสำหรับ DW28 ที่เกี่ยวข้องได้แก่ AOT28C1601A ITD28C1512A และ PTTE28C1512B เป็นต้น อย่างไรก็ตาม วอลุ่ม SET50 DW ยังคงหนาแน่นเป็นอันดับต้นๆ ของการซื้อขาย DW ทั้งหมด โดยสำหรับ DW28 ที่เกี่ยวข้องได้แก่ S5028C1510A และ S528P1510B  เป็นต้น
ทั้งนี้ วานนี้ดัชนีหลักทรัพย์สามารถปรับตัวขึ้นต่อจากวันพุธ ส่งผลให้ SET50 Call บวกตาม ยกตัวอย่างเช่น S5028C1510A +5.7% เทียบกับดัชนีราคา SET50 Index ที่ปรับตัวขึ้น +0.65%  และสัญญาซื้อขายล่วงหน้า S50U15 ที่ปิดตลาด +0.83% ตามลำดับ นอกจากนี้ ทางด้าน DW บนหุ้นรายตัว ที่ปรับตัวขึ้นโดดเด่น ได้แก่ SAMA28C1601A +33.3% และ TPIP28C1512A +30.4% เทียบกับหุ้นอ้างอิงที่ปรับตัวขึ้น +9.1% และ +6.0% ตามลำดับ ขณะที่กลุ่มที่ปรับตัวลงได้แก่ SET50 Put เช่น S5028P1509C -10.4% ส่วนทางด้านหุ้นรายตัว กลุ่มพาณิชย์ปรับตัวลงเล็กน้อย ส่งผลให้ Call DW ปรับัวลงตาม เช่น CPAL28C1510A -8.7% เทียบกับหุ้นอ้างอิงที่ปรับตัวลง –1.9% ตามลำดับ
ส่วนข้อมูลการซื้อขาย DW28 วานนี้ นักลงทุนซื้อสุทธิหนาแน่นใน KTB28C1512A 11.6 ล้านหน่วย PTTE28C1512B 7.0 ล้านหน่วย และ IVL28C1601A 4.2 ล้านหน่วย ขณะที่มีแรงขายสุทธิใน S5028P1510B 2.0 ล้านหน่วย และ STEC28C1512A 2.0 ล้านหน่วย 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 41,351.26  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,369.02 ล้านบาทคิดเป็น 3.3%